

**ระบบเตือนภัยเศรษฐกิจอุตสาหกรรมของไทย**

**เดือน****เมษายน 2568 “ส่งสัญญาณเฝ้าระวัง” เพิ่มขึ้นจากเดือนก่อน**

**คาดการณ์ 2 เดือนข้างหน้า “ส่งสัญญาณเฝ้าระวัง” ต่อเนื่องจากปัจจุบัน**

**คาดการณ์ 4-6 เดือนข้างหน้า “ส่งสัญญาณเฝ้าระวัง” ลดลงมีแนวโน้มฟื้นตัวได้**

**รายงานผลระบบเตือนภัยเศรษฐกิจอุตสาหกรรมของไทย**

**The Early Warning System of Industrial Economics (EWS\_IE)**

**เผยแพร่ : 25 เมษายน 2568**

**ประเด็นสำคัญ : เดือนเมษายน 2568**

* + **เศรษฐกิจอุตสาหกรรมของไทยชะลอตัวลงเข้าสู่ระดับเฝ้าระวัง**
  + **ปัจจัยในประเทศอยู่ในเกณฑ์เฝ้าระวังต่อเนื่อง ตามการลงทุนภาคเอกชนที่ลดลง รวมทั้งความกังวลต่อนโยบายกำแพงภาษีของสหรัฐอเมริกา และการชะลอตัวลงในภาคบริการ**
  + **ปัจจัยต่างประเทศมีแนวโน้มชะลอลง จากผลของนโยบายการค้าของสหรัฐอเมริกาที่กดดันการค้าและการผลิตของโลก รวมทั้งมาตรการตอบโต้ อาจก่อให้เกิดสงครามการค้าที่รุนแรงมากขึ้น**

**INV\_TH IMV\_TH BSI\_TH\_3E TISI\_3E**

**IPI\_EU PMI\_JP CLI\_US BCI\_USA**

**INV\_TH IMV\_TH BSI\_TH\_3E TISI\_3E**

**IPI\_EU PMI\_JP CLI\_US BCI\_USA**

**ระดับสัญญาณเตือนภัยขององค์ประกอบหลัก เดือนเมษายน 2568**

**ระดับสัญญาณเตือนภัยขององค์ประกอบหลัก 2 เดือนข้างหน้า**

**คาดการณ์ 2 เดือนข้างหน้า (พ.ค.-มิ.ย.68) “ส่งสัญญาณเฝ้าระวังต่อเนื่อง”** คาดว่าค่าวัฏจักรมีแนวโน้มทรงตัวในระดับใกล้เคียงกับปัจจุบัน ตามความอ่อนแอของปัจจัยภายในประเทศที่ชะลอตัวตามการลงทุนภาคเอกชนและการนำเข้าที่มีแนวโน้มปรับลดลง รวมทั้งความกังวลต่อภาคการผลิตและการท่องเที่ยวที่มีแนวโน้มชะลอตัวลง ส่วนปัจจัยภายนอกประเทศยังคงถูกกดดันจากนโยบายการค้าของสหรัฐอเมริกาที่ทำให้เศรษฐกิจมีแนวโน้มชะลอตัวลง และสร้างความกังวลต่อภาคการผลิตในสหภาพยุโรป นอกจากนี้ภาคการผลิตของญี่ปุ่นยังหดตัวอย่างต่อเนื่อง

**คาดการณ์ 4-6 เดือนข้างหน้า (ก.ค.-ก.ย.68) “ส่งสัญญาณเฝ้าระวังลดลง”** คาดว่าค่าวัฏจักรอาจขยายตัวจากปัจจุบัน โดยปัจจัยภายในประเทศมีแนวโน้มปรับปรุงดีขึ้นในด้านความเชื่อมั่นทางธุรกิจที่ดีขึ้น จากการฟื้นตัวของการผลิตชิ้นส่วนอิเล็กทรอนิกส์ รวมทั้งมาตรการกระตุ้นเศรษฐกิจของภาครัฐ ส่วนปัจจัยภายนอกประเทศยังคงต้องเฝ้าระวังความไม่แน่นอนนโยบายทางการค้าของสหรัฐอเมริกาในระยะข้างหน้า

**ระดับสัญญาณเตือนภัยองค์ประกอบหลัก ปัจจัยภายในประเทศ : “ส่งสัญญาณเฝ้าระวังต่อเนื่องจากเดือนก่อน”**

* **ดัชนีการลงทุนภาคเอกชนของไทย (INV\_TH) :** **“ส่งสัญญาณปกติเบื้องต้น” ค่าวัฏจักรหดตัวจากเดือนก่อนแต่ยังอยู่ในเกณฑ์ปกติเบื้องต้น** สอดคล้องกับค่าดัชนีที่หดตัวจากเดือนก่อน ตามการลงทุนในหมวดยานพาหนะ หมวดเครื่องจักรและอุปกรณ์ รวมทั้งหมวดก่อสร้างที่ชะลอตัว
* **ดัชนีปริมาณสินค้านำเข้าของไทย (IMV\_TH) : “ส่งสัญญาณเฝ้าระวัง” ค่าวัฏจักรหดตัวจากเดือนก่อนสู่ระดับเฝ้าระวัง** สอดคล้องกับค่าดัชนีที่หดตัวจากเดือนก่อน ตามการนำเข้าน้ำมันดิบ เครื่องจักรและอุปกรณ์ไฟฟ้าที่ลดลง อย่างไรก็ตามชิ้นส่วนอิเล็กทรอนิกส์และอุปกรณ์คอมพิวเตอร์มีการนำเข้าที่เพิ่มขึ้น
* **ดัชนีความเชื่อมั่นทางธุรกิจของไทย 3 เดือนข้างหน้า (BSI\_TH\_3E) : “ส่งสัญญาณเฝ้าระวังลดลง” ค่าวัฏจักรขยายตัวจากเดือนก่อนเล็กน้อย** ตามระดับความเชื่อมั่นฯ ที่ยังคงอยู่เหนือระดับ 50 ในภาคการผลิตความเชื่อมั่นปรับตัวดีขึ้น นำโดยกลุ่มผลิตชิ้นส่วนอิเล็กทรอนิกส์ที่ความเชื่อมั่นด้านการผลิตเพิ่มขึ้น อย่างไรก็ตามภาคที่มิใช่การผลิต ความเชื่อมั่นปรับลดลงในทุกกลุ่ม โดยเฉพาะในกลุ่มอสังหาริมทรัพย์ที่ยอดขายยังไม่ฟื้นตัว รวมทั้งในกลุ่มโรงแรมและร้านอาหาร
* **ดัชนีความเชื่อมั่นภาคอุตสาหกรรมของไทย 3 เดือนข้างหน้า (TISI\_3E) : “ส่งสัญญาณเฝ้าระวังต่อเนื่อง” ค่าวัฏจักรยังอยู่ในระดับเฝ้าระวัง** สอดคล้องกับความเชื่อมั่นฯ ที่หดตัวจากเดือนก่อน ตามความกังวลต่อนโยบายกำแพงภาษีนำเข้าของสหรัฐอเมริกา และการตอบโต้ทางภาษีของประเทศต่าง ๆ รวมทั้งความกังวลในภาคบริการตามจำนวนนักท่องเที่ยวที่มีแนวโน้มชะลอตัว อย่างไรก็ดี ยังมีปัจจัยบวกจากมาตรการกระตุ้นเศรษฐกิจของภาครัฐ

**ระดับสัญญาณเตือนภัยขององค์ประกอบหลัก *ปัจจัยต่างประเทศ* : “ส่งสัญญาณปกติเบื้องต้น แต่เริ่มมีแนวโน้มชะลอตัวลง”**

* **ดัชนีผลผลิตอุตสาหกรรมของสหภาพยุโรป (IPI\_EU) : “ส่งสัญญาณเฝ้าระวังต่อเนื่อง” ค่าวัฏจักรยังอยู่ในระดับเฝ้าระวัง** ตามระดับผลผลิตที่ยังอยู่ในระดับใกล้กับเส้นมาตรฐาน โดยผลผลิตในประเทศที่มีเศรษฐกิจขนาดใหญ่ เยอรมนี สเปน และอิตาลี ปรับตัวลดลง รวมทั้งสหภาพยุโรปยังคงมีความกังวลต่อความไม่แน่นอนของภาคการผลิต จากผลกระทบของนโยบายทางการค้าของสหรัฐอเมริกา รวมทั้งมาตรการตอบโต้ที่อาจนำไปสู่สงครามทางการค้าได้
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : “ส่งสัญญาณเฝ้าระวังเพิ่มขึ้น” ค่าวัฏจักรหดตัวจากเดือนก่อน** ตามค่าดัชนีที่หดตัวลงจากเดือนก่อน จากผลผลิตและคำสั่งซื้อใหม่ที่ลดลง จากความต้องการสินค้าทั้งภายในและต่างประเทศที่ยังอ่อนแอ รวมทั้ง ต้นทุนการผลิตยังคงเพิ่มขึ้นตามค่าจ้างแรงงาน ราคาวัตถุดิบ พลังงาน ค่าขนส่ง และค่าเงินเยนที่อ่อนค่า ทั้งนี้ มีเพียงการจ้างงานที่เพิ่มขึ้น เพื่อทดแทนตำแหน่งงานที่ว่างลง
* **ดัชนีชี้นำเศรษฐกิจประเทศสหรัฐอเมริกา (CLI\_US) : “ส่งสัญญาณชะลอตัวลง” ค่าวัฏจักรหดตัวจากเดือนก่อน** ตามค่าดัชนีที่มีระดับใกล้เคียงกับเดือนก่อน สะท้อนแนวโน้มที่อาจเกิดการชะลอตัวทางเศรษฐกิจของสหรัฐอเมริกา จากนโยบายกำแพงภาษีที่อาจส่งผลให้เงินเฟ้อปรับตัวเพิ่มสูงขึ้น
* **ดัชนีความเชื่อมั่นทางธุรกิจสหรัฐอเมริกา (BCI\_US) : “ส่งสัญญาณปกติเบื้องต้น” ค่าวัฏจักรอยู่ในระดับใกล้เคียงกับเดือนก่อน** ส่วนความเชื่อมั่นฯ   
  หดตัวลงเล็กน้อยจากเดือนก่อน ตามความเชื่อมั่นต่อเศรษฐกิจที่ลดลงจากความเสี่ยงของภาวะการเงินที่ตึงตัว และสงครามการค้าที่จะทำให้ราคาสินค้าแพงขึ้น



**รายงานผลระบบเตือนภัยเศรษฐกิจอุตสาหกรรมของไทย (The Early Warning System Industrial Economics: EWS\_IE)**

**การอ่านค่าระดับส่งสัญญาณเตือนภัยฯ มี 5 ระดับ ได้แก่**

* **สัญญาณไฟสีเขียว หมายถึง ส่งสัญญาณปกติ**
* **สัญญาณไฟสีเขียวอ่อน หมายถึง ส่งสัญญาณปกติเบื้องต้น**
* **สัญญาณไฟสีเหลือง หมายถึง ส่งสัญญาณเฝ้าระวัง**
* **สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น**
* **สัญญาณไฟสีแดง หมายถึง ส่งสัญญาณไม่ปกติระยะรุนแรง**

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่า 0 หมายถึง** เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
* **หากมีค่าใกล้เคียงหรือเท่ากับ 0 ในช่วงขาขึ้น หมายถึง** เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
* **หากมีค่าใกล้เคียงหรือเท่ากับ 0 ในช่วงขาลง หมายถึง** เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
* **หากมีค่าน้อยกว่า 0 แต่ไม่เกิน -1** เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

**ที่มาของข้อมูล**

1. **INV\_TH** หมายถึง ดัชนีการลงทุนภาคเอกชน (ธปท.)
2. **IMV\_TH** หมายถึง ดัชนีปริมาณสินค้านำเข้า (ธปท.)
3. **BSI\_TH\_3E** หมายถึง ดัชนีความเชื่อมั่นทางธุรกิจของไทย (3 เดือนข้างหน้า) (ธปท.)
4. **TISI\_TH\_3E** หมายถึง ดัชนีความเชื่อมั่นภาคอุตสาหกรรมของไทย (3 เดือนข้างหน้า) (สภาอุตสาหกรรมแห่งประเทศไทย)
5. **PMI\_JP** หมายถึง ดัชนีผู้จัดการฝ่ายจัดซื้อภาคอุตสาหกรรมญี่ปุ่น (IHS Markit)
6. **IPI\_EU** หมายถึง ดัชนีผลผลิตอุตสาหกรรมของยูโรโซน (OECD)
7. **CLI\_US** หมายถึง ดัชนีชี้นำเศรษฐกิจของสหรัฐอเมริกา (OECD)
8. **BCI\_US** หมายถึง ดัชนีความเชื่อมั่นทางธุรกิจของสหรัฐอเมริกา (OECD)

**วิธีการคำนวณ**

ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ในการคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (ฉบับนี้ใช้ข้อมูลเดือน  
กุมภาพันธ์-มีนาคม 2568)

Qr code

Description automatically generatedQr code

Description automatically generatedQr code

Description automatically generatedGraphical user interface, text, application

Description automatically generated

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680607**